b'\n_START_ARTICLE_\nPlasti\xc4\x8dna kirurgija\n_START_PARAGRAPH_\nPlasti\xc4\x8dna kirurgija je ime za mlado vejo kirurgije, ki se ukvarja z oblikovanjem delov telesa ali telesa kot celote. Zdravnik-kirurg, ki je strokovnjak za lepotne in reparativne operacije, se imenuje plasti\xc4\x8dni kirurg._NEWLINE_Sprva so plasti\xc4\x8dno kirurgijo pojmovali kot kirur\xc5\xa1ko oblikovanje ko\xc5\xbee in podko\xc5\xbeja. Tako poimenovanje je zgre\xc5\xa1eno, saj se danes plasti\xc4\x8dna kirurgija ukvarja z vsemi tkivi v telesu._NEWLINE_Z oblikovanjem in spreminjanjem telesa se ukvarja estetska kirurgija, ki je zgolj o\xc5\xbeja podvrsta plasti\xc4\x8dne kirurgije._NEWLINE_Poleg spreminjanja zunanjega videza telesa se plasti\xc4\x8dna kirurgija ukvarja predvsem z vra\xc4\x8danjem delovanja tkiv in organov, ki so jih prizadele bolezni in po\xc5\xa1kodbe. Gre za narejanje ali vra\xc4\x8danje naravi \xc4\x8dim bolj podobne oblike, zgradbe in delovanja, zato govorimo o plasti\xc4\x8dni in rekonstrukciji kirurgiji._NEWLINE_Osnovi dejavnosti plasti\xc4\x8dne kirurgije sta transplantacija (presajanje) in transpozicija (preme\xc5\xa1\xc4\x8danje) tkiv in organov.'